《小斋即事二首 其二》
宋代·刘一止

旱夏甘雨零，坐见草木长。天怜官穷隘，乞与风飒爽。

四檐溜通池，激激听微响。虽非山林间，故作山林想。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。